Five Nights at Freddy's

Five Nights at Freddy's (sutrumpintai FNaF) – medijos franšizė, kurią sukūrė Scott Cawthon. Pirmasis to paties pavadinimo kompiuterinis žaidimas buvo išleistas 2014 m. rugpjūčio 8 d. ir nuo to laiko ši serija išpopuliarėjo visame pasaulyje.

Pagrindinę seriją sudaro devyni siaubo vaizdo žaidimai, kurių veiksmas vyksta vietovėse, susijusiose su išgalvotu šeimos picerijos restoranu, pavadintu „Freddy Fazbear's Pizza“ pagal jo talismaną – animatroninį lokį Freddy Fazbear. Daugumoje serijos žaidimų žaidėjas atlieka naktinio sargo vaidmenį, kuris turi naudotis tokiomis priemonėmis kaip apsaugos kameros, šviesos, durys ir ventiliacijos angos, kad apsigintų nuo priešiškų animatroninių personažų, esančių įvairiose vietovėse. Serijos istorija palaipsniui atskleidžiama per balso įrašus ir mini žaidimus, esančius visuose žaidimuose.

Franšizę taip pat sudaro papildomi žaidimai ir kita medija, pavyzdžiui, romanų trilogija ir antologijų serija, apimanti visą fikcinę visatą. Ji turi aktyvią gerbėjų bazę, kuri yra žinoma dėl savo fanų meno kūrinių ir žaidimų, o žaidimų atributikos galima įsigyti tarptautiniu mastu.

 Žaidimai 

 Pagrindinė serija 
 Five Nights at Freddy's (2014 m.)
 Five Nights at Freddy's 2 (2014 m.)
 Five Nights at Freddy's 3 (2015 m.)
 Five Nights at Freddy's 4 (2015 m.)
 Five Nights at Freddy's: Sister Location (2016 m.)
 Freddy Fazbear's Pizzeria Simulator (2017 m.)
 Ultimate Custom Night (2018 m.)
 Five Nights at Freddy's: Help Wanted (2019 m.)
 Five Nights at Freddy's: Security Breach (2021 m.)
 Five Nights at Freddy's: Help Wanted 2 (2023 m.)
 Five Nights at Freddy's: Secret of the Mimic (2025 m.)

 Kiti 

 FNaF World (2016 m.)
 Five Nights at Freddy's: Special Delivery (2019 m.)

 Knygos 

 Romanų trilogija 
 Five Nights at Freddy's: The Silver Eyes (2015 m.)
 Five Nights at Freddy's: The Twisted Ones (2017 m.)
 Five Nights at Freddy's: The Fourth Closet (2018 m.)

 „Fazbear Frights“ serija 
 Five Nights at Freddy's: Fazbear Frights #1: Into The Pit (2019 m.)
 Five Nights at Freddy's: Fazbear Frights #2: Fetch (2020 m.)
 Five Nights at Freddy's: Fazbear Frights #3: 1:35AM (2020 m.)
 Five Nights at Freddy's: Fazbear Frights #4: Step Closer (2020 m.)
 Five Nights at Freddy's: Fazbear Frights #5: Bunny Call (2020 m.)
 Five Nights at Freddy's: Fazbear Frights #6: Blackbird (2020 m.)
 Five Nights at Freddy's: Fazbear Frights #7: The Cliffs (2021 m.)
 Five Nights at Freddy's: Fazbear Frights #8: Gumdrop Angel (2021 m.)
 Five Nights at Freddy's: Fazbear Frights #9: The Puppet Carver (2021 m.)
 Five Nights at Freddy's: Fazbear Frights #10: Friendly Face (2021 m.)
 Five Nights at Freddy's: Fazbear Frights #11: Prankster (2021 m.)
 Five Nights at Freddy's: Fazbear Frights #12: Felix the Shark (2022 m.)
 „Tales from the Pizzaplex“ serija 
 Five Nights at Freddy's: Tales from the Pizzaplex #1: Lally's Game (2022 m.)
 Five Nights at Freddy's: Tales from the Pizzaplex #2: HAPPS (2022 m.)
 Five Nights at Freddy's: Tales from the Pizzaplex #3: Somniphobia (2022 m.)
 Five Nights at Freddy's: Tales from the Pizzaplex #4: Submechanophobia (2022 m.)
 Five Nights at Freddy's: Tales from the Pizzaplex #5: The Bobbiedots Conclusion (2023 m.)
 Five Nights at Freddy's: Tales from the Pizzaplex #6: Nexie (2023 m.)
 Five Nights at Freddy's: Tales from the Pizzaplex #7: Tiger Rock (2023 m.)
 Five Nights at Freddy's: Tales from the Pizzaplex #8: B7-2 (2023 m.)
 Five Nights at Freddy's: Tales from the Pizzaplex #9 (2024 m.)

 Filmo adaptacija 

2015 m. balandį „Warner Bros. Pictures“ paskelbė, kad įsigijo franšizės filmo teises, o Roy Lee, David Katzenberg ir Seth Grahame-Smith planuoja jį prodiusuoti. Grahame-Smith teigė, kad kartu su Scott Cawthon „sukurs beprotišką, bauginantį ir keistai žavų filmą“. 2015 m. liepą Gil Kenan pasirašė sutartį su Tyler Burton Smith dėl adaptacijos režisavimo ir scenarijaus rašymo.

2017 m. sausį S. Cawthon teigė, kad dėl „problemų kino pramonėje“ filmas „kelis kartus buvo atidėtas ir sustabdytas“ ir „grįžo į pradinį etapą“. Šį kartą jis pažadėjo „dalyvauti filmo kūrimo procese nuo pat pirmos dienos, o tai man labai svarbu. Noriu, kad šis filmas būtų kažkas tokio, ką gerbėjai pamatys su džiaugsmu.“ Tų pačių metų kovo mėn. Cawthon savo „Twitter“ paskyroje paskelbė „Blumhouse Productions“ nuotrauką, leisdamas suprasti, kad filmas turi naują prodiuserinę kompaniją. Po dviejų mėnesių prodiuseris Jason Blum patvirtino šią žinią, sakydamas, kad džiaugiasi galėdamas glaudžiai bendradarbiauti su Cawthon kuriant ekranizaciją. 2017 m. birželį G. Kenan pranešė, kad po „Warner Bros. Pictures“ permainų nerežisuos filmo. 2018 m. vasarį paskelbta, kad filmą režisuos ir scenarijų rašys Chris Columbus, kuris taip pat prodiusuos filmą kartu su Blum ir Cawthon. 2018 m. rugpjūtį Cawthon paskelbė, kad pirmasis scenarijaus variantas (apimantis pirmojo žaidimo įvykius) yra baigtas, o antrasis ir trečiasis filmai galimi. Vėliau tą patį mėnesį J. Blum „Twitter“ paskelbė, kad filmą planuojama išleisti 2020 m. Tačiau po kelių mėnesių, 2018 m. lapkritį, Cawthon paskelbė, kad filmo scenarijus buvo panaikintas ir jis bus atidėtas.

Beveik dvejus metus nieko nepranešęs, 2020 m. birželį Blum patvirtino, kad filmas vis dar aktyviai kuriamas. Lapkričio 20 d. Cawthon „Reddit“ įraše, kuriame aptariama daugybė brokuotų filmo scenarijų, paskelbė, kad filmo, kurio scenarijus vadinamas „Mike“ scenarijumi, filmavimas prasidės 2021 m. pavasarį. Tačiau 2021 m. rugsėjį Blum atskleidė, kad filmas vis dar turi problemų dėl scenarijaus ir kad C. Columbus nebėra susijęs su projektu kaip režisierius. 2022 m. kovą J. Blum pareiškė, kad filmas galėtų pasirodyti 2023 m.

2022 m. rugpjūčio 9 d. Jason Blum savo „Twitter“ paskyroje paskelbė, kad dirba su „Jim Henson's Creature Shop“, lėlininko Jim Henson 1979 m. įkurta specialiųjų ir vizualinių efektų kompanija. Spalio 5 d. Blum „Twitter“ oficialiai paskelbė, kad „Jim Henson's Creature Shop“ kuria filmo animatroniką, režisierė bus Emma Tammi, o filmavimas prasidės 2023 m. vasarį Naujajame Orleane. Gruodį pranešta, kad prie filmo prisijungė tokie aktoriai kaip Matthew Lillard, Josh Hutcherson ir Mary Stuart Masterson.

2023 m. vasarį patvirtinta, kad filmą platins „Universal Pictures“. Jis buvo išleistas vienu metu kino teatruose ir „Peacock“ platformoje 2023 m. spalio 27 d.

 Išnašos